Hallituksen kokous 10/2018

23.8.2018

Eläinlääkärinkatu 7 B 55

Paikalla hallituksen jäsenet:

Markus Holopainen, puheenjohtaja

Petra Manninen, sihteeri

Siiri Turtola

Susanna Hällsten, poistui kohdassa 10

Hilma Holappa

Saara Akkanen

1. Kokouksen avaaminen

 Kokous avataan 21:20.

2. Laillisuus ja päätösvaltaisuus

 Todetaan kokous lailliseksi ja päätösvaltaiseksi.

3. Työjärjestyksen hyväksyminen

 Hyväksytään työjärjestys muutoksin.

4. Edellisen kokouksen pöytäkirjan hyväksyminen

 Korjataan asia- ja kirjoitusvirheet. Hyväksytään kokouksen 9/2018 pöytäkirja.

5. Ilmoitusasiat

Holopainen ilmoittaa maksaneensa Arabian nuorisotalon vuokran vuosijuhlia varten ja että tanssijoiden sekä bändin treenit alkaneet hyvin.

Manninen ilmoittaa olleensa shoppailemassa tänään Turtolan kanssa.

Hällsten ilmoittaa, ettei klusterikaapin avaimia ei saatu kopioitua. Asian selvittelyä jatketaan myöhemmin.

Akkanen ilmoittaa, että järjestönauhat on suunniteltu ja tilattu. Toivotaan, että saapuvat ennen vuosijuhlia.

6. Menneet tapahtumat

 6.1. Faksin tähden katseluilta 12.8.

 Paikalla 15 henkeä, videon laadussa ongelmia äänen ja kuvan synkronisaation kanssa. Heidi Häkkinen selvittelee asiaa.

 6.2. Hallituksen aktivointi 18.8.

 Tapahtumaan osallistui muitakin kuin hallituslaisia, osallistujia yhteensä 10. Onnistunut tapahtuma, syytä järjestää vastaavanlaisia tulevaisuudessa.

 6.3. Muut menneet tapahtumat

 Ei muita menneitä tapahtumia.

7. Tulevat tapahtumat

 7.1. Tiedebasaari 30.8.

 Turtola kyselee suunnitteluapua, ideoita kaivataan. Holopainen tulee ständille auttamaan heti alusta asti, Salomaa saapuu töiden jälkeen. Mainostetaan impro- ja tanssikerhoa. Turtola miettii ständille interaktiivista toimintaa, mahdollisesti jonkinlainen tietovisa. Haalarimerkkimyyntiä, kassa paikalle ja karkkia tarjolle. Toivotaan, että saadaan uusia jäseniä speksille.

 7.2. Vuosijuhlat 8.9.

 Kaikki suurin piirtein hoidossa. Turtola ehdottaa koristeidentekoillan järjestämistä alustavasti 5.9. klo 18. Hyväksytään budjetiksi 20e. Hallitus etsii kaapeistaan tusseja vuosijuhlien pöytiin.

 7.3. HYYn fuksiseikkailu 28.9.

 Fuksiseikkailuun on ilmoittauduttu, lopullinen kuvaus rastista täytyy vielä tehdä. Keskustellaan vuosijuhlien jälkeen tarkemmin sisällöstä. Alustavasti rastille menossa Holopainen, Hällsten, Turtola, Holappa, Akkanen. Rastinpitäjien info sillispäivänä 9.9. klo 18, Hällsten yrittää päästä paikalle.

 7.4. MaO:n fuksiaiset 23.9.

 Pyydetty pitämään rastia, hoituu. Alustavasti rastille menossa Manninen, Holopainen ja Hällsten. Ideana tehdä samankaltaista ohjelmaa kuin edellisenä vuonna.

 7.5. TKO-älyn fuksiaiset 21.9.

 Pyydetty pitämään rastia, suunnittelukokous 10.9. Holopainen menossa. Rasti kiinnostaa myös Mannista ja Hällsteniä.

 7.6. Matrix-HYK-Resonanssi fuksiaiset

 Toivomus tehdä yhteistyötä Matlun ja Limeksen kanssa rastin pitämisessä. Lisää informaatiota saapuu syksyn myötä. Kiinnostaa hallitusta.

 7.7. Muut tulevat tapahtumat

 Ei muita tulevia tapahtumia tällä hetkellä kalenterissa.

8. 2019 produktion toimijoiden rekrytointi

 Tähän mennessä rekrytoitu pää- ja apuohjaaja, bändivastaava, kaksi tanssivastaavaa ja käsikirjoitusvastaava. Isoimmat roolit on siis täytetty. Hällsten ehdottaa somepäivitystä asiasta, toivotaan muutenkin aktivoitumista sosiaalisessa mediassa. Fuksit tulevat seuraavalla viikolla. Hällsten haluaa postereita seinille. Holopainen miettii tanssikerhon jatkumista, Nyman suostuu opettamaan ja tiloja tiedustellaan Unisportilta, sekä mahdollisesti jostain muualta. Tanssijoiden rekry voidaan aloittaa lähes heti tilojen selvitessä. Niemisen kanssa puhuttava bändin rekrytoimisesta, toivotaan että tapahtuu mahdollisimman nopeasti, jos tulee tarjontaa bändille.

Maskeeraus-, lavastus-, puvustus- ja tekniikkavastaavat puuttuvat. Hällsten ehdottaa rekrymailin laittamista niistä kaikista, ensin vanhoille aktiiveille ja sitten fukseille. Nettisivut täytyy saada rekrykuntoon, puhuttava Kangassalon kanssa asiasta. Kangassalolla ollut toive käydä massaluennoilla mainostamassa speksin toimintaa. Käsis- ja sanoitustiimit puuttuvat, samoin graafikko ja esityksen taltiointitiimi. Holopainen ehdottaa näyttelijöiden castingeja syys-lokakuulle.

Tiedostetaan suurimmaksi ongelmaksi tietoisuus speksistä ja tiedottaminen. Keskitytään syksyllä parantamaan asiaa: fyysiset mainokset, some ja yleinen huutelu ehdotuksina tähän.

9. 2019 produktion tilat

 Turtola on saanut vastauksen vihdoin Kanneltalolta! Harjoituspäivät 9.-11.4. esitykset 12.4.,13.4.,15.4. ja 16.4. Ensimmäinen harjoittelupäivä pelkkää tekniikkaa ja roudausta, sekä soundcheck bändille. Mietitään halutaanko tekninen läpimeno samalle päivälle. Tilat kuulopuheiden mukaan hyvät ja tilavat. Kanneltalon puolelta toivottiin teknistä palaveria tuotannosta, sopimus voidaan kuulemma tehdä vasta sen jälkeen. Yritetään tehdä parhaamme mukaan yhteistyötä.

 Turtola laittanut varausviestiä yliopistolle, että päästäisiin käyttämään tyhjiä luokkatiloja ilman veloitusta.

10. 2019 produktion tila

 Käsikirjoituksen valinta työn alla, toivotaan lopullisen valinnan tapahtuvan maanantaina 27.8. Kokous on suunniteltu ja asiaa lähdetään työstämään välittömästi sen jälkeen. Rajattu kolmeen vaihtoehtoon. Saatu mielipiteet tanssivastaavilta ja puoliksi bändivastaavalta. Vaihtoehtoina Avelan “Utopia”, Pöyhösen “V niinkuin Vegaani” ja käsikirjoitusworkshopin pohjalta luotu luonnos “Fantasiapeli”.

 Toivotaan produktion yhteistä palaveria lukukauden ensimmäiselle viikolle, tuotannon vastuulla näiden palaverien vetäminen. (Hällsten poistui klo 22:20)

11. Talous

 Hyväksytään seuraavat kulukorvaukset:

Petra Manniselle 43,75e vuosijuhlien koristeista

Markus Holopaiselle 15,28e aktiivien aktivointitapahtuman tarjoiluista

Markus Holopaiselle 250e Arabian nuorisotalon tilamaksusta

Susanna Hällstenille 19e katseluillan tarjoiluista

Manninen on maksanut Shamsinan vuokran vuosijuhlien harjoittelua varten. Käteiskassa siirtyy Turtolalle tiedebasaaria varten.

12. Muut esille tulevat asiat

 Klusterin kaapin lukon avainta ei saatu kopioitua, 3 kpl avaimia olemassa Holopaisella, Hällstenillä ja Turtolalla. Ongelmana lukon ahdas aukko, johon käy erittäin pieni lukko. Selvitetään löytyykö sellaista mistään, mutta harkitaan myös muita vaihtoehtoja lukoksi.

 Turtola muistuttaa TKO-älyn varastossa olevista (likaisista ja haisevista) tavaroista. Kangassalolla olemassa inventaariokuva varaston sisällöstä. Salomaa luvannut paikan tavaroiden pyykkäykselle, toivotaan että tämä hoidetaan ennen vuosijuhlia.

13. Seuraava kokous

 Doodlataan tarpeen mukaan, aikaisintaan tiedebasaarin jälkeen.

14. Kokouksen päättäminen

 Päätetään kokous ajassa 22:32.